CELEX: 62015CN0022
Language: el
Date: 2015-01-19 00:00:00
Title: Υπόθεση C-22/15: Προσφυγή της 19ης Ιανουαρίου 2015 — Ευρωπαϊκή Επιτροπή κατά Βασιλείου των Κάτω Χωρών

13.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 228/2
            
         Προσφυγή της 19ης Ιανουαρίου 2015 — Ευρωπαϊκή Επιτροπή κατά Βασιλείου των Κάτω Χωρών
   (Υπόθεση C-22/15)
   (2015/C 228/02)
   Γλώσσα διαδικασίας: η ολλανδική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: L. Lozano Palacios και G. Wils)
   
      Καθού: Βασίλειο των Κάτω Χωρών
   
      Αιτήματα
   
   Η προσφεύγουσα ζητεί από το Δικαστήριο:
   
               —
            
            
               να διαπιστώσει ότι, χορηγώντας απαλλαγή από τον ΦΠΑ για την εκμίσθωση αποβαθρών και θέσεων ελλιμενισμού για σκάφη σε μέλη ναυτικών ομίλων οι οποίοι, στο πλαίσιο των υπηρεσιών τους, δεν χρησιμοποιούν ένα ή περισσότερα πρόσωπα που απασχολούνται από αυτούς, για δραστηριότητες ναυσιπλοΐας και αναψυχής που δεν μπορούν να εξομοιωθούν με την ενασχόληση με τον αθλητισμό ή τη σωματική αγωγή, το Βασίλειο των Κάτω Χωρών παρέβη τις υποχρεώσεις που έχει από τα άρθρα 2, παράγραφος 1, 24, παράγραφος 1, και 133 της οδηγίας 2006/112/ΕΚ (1) του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, σε συνδυασμό με το άρθρο 132, παράγραφος 1, στοιχείο ιγ', της ίδιας οδηγίας·
            
         
               —
            
            
               να διαπιστώσει ότι, περιορίζοντας την απαλλαγή της εκμισθώσεως αυτής, όταν οι αποβάθρες και θέσεις ελλιμενισμού για σκάφη εκμισθώνονται σε μέλη που ασχολούνται με τον αθλητισμό και όταν η εκμίσθωση συνδέεται στενά με την ενασχόληση με τον αθλητισμό και είναι απαραίτητη για την ενασχόληση αυτή, σε ναυτικούς ομίλους οι οποίοι, στο πλαίσιο των υπηρεσιών τους, δεν χρησιμοποιούν ένα ή περισσότερα πρόσωπα που απασχολούνται από αυτούς, το Βασίλειο των Κάτω Χωρών παρέβη τις υποχρεώσεις που έχει από τα άρθρα 2, παράγραφος 1, 24, παράγραφος 1, και 133 της οδηγίας 2006/112/ΕΚ, σε συνδυασμό με το άρθρο της 132, παράγραφος 1, στοιχείο ιγ'·
            
         
               —
            
            
               να καταδικάσει το Βασίλειο των Κάτω Χωρών στα δικαστικά έξοδα.
            
         
      Ισχυρισμοί και κύρια επιχειρήματα
   
   
               1.
            
            
               Η οδηγία 2006/112/ΕΚ επιβάλλει στα κράτη μέλη να απαλλάσσουν ορισμένες υπηρεσίες που συνδέονται στενά με τον αθλητισμό ή τη σωματική αγωγή, οι οποίες παρέχονται από οργανισμούς μη κερδοσκοπικού χαρακτήρα σε πρόσωπα που ασχολούνται με τον αθλητισμό ή τη σωματική αγωγή.
            
         
               2.
            
            
               Το άρθρο 11, παράγραφος 1, στοιχείο e, του ολλανδικού νόμου του 1968 περί φόρου κύκλου εργασιών απαλλάσσει από τον ΦΠΑ τις υπηρεσίες από αθλητικές ενώσεις προς τα μέλη τους, με εξαίρεση τις υπηρεσίες από ναυτικούς ομίλους οι οποίοι, στο πλαίσιο των υπηρεσιών τους, χρησιμοποιούν ένα ή περισσότερα πρόσωπα που απασχολούνται από αυτούς, στο μέτρο που οι υπηρεσίες αυτές συνίστανται στη με τη βοήθεια των προσώπων αυτών άσκηση δραστηριοτήτων που έχουν σχέση με σκάφη ή στη διάθεση αποβαθρών και θέσεων ελλιμενισμού για σκάφη.
            
         
               3.
            
            
               Η ολλανδική αυτή απαλλαγή είναι, κατά την Επιτροπή, συγχρόνως υπερβολικά ευρεία και υπερβολικά στενή.
            
         
               4.
            
            
               Πρώτον, η Επιτροπή δεν συμφωνεί με το ότι η απαλλαγή δεν περιορίζεται στην εκμίσθωση σε μέλη της ενώσεως μη κερδοσκοπικού χαρακτήρα που ασχολούνται με τον αθλητισμό, αλλά εκτείνεται επίσης στην εκμίσθωση σε μέλη της ενώσεως που, απλά για λόγους αναψυχής ή ίσως ακόμη και για οικιστικούς λόγους, χωρίς να εγκαταλείψουν το λιμάνι, χρησιμοποιούν το σκάφος που βρίσκεται στη μισθωμένη αποβάθρα ή στη μισθωμένη θέση ελλιμενισμού. Στο μέτρο αυτό, η απαλλαγή αντιβαίνει προς τα άρθρα 2, παράγραφος 1, 24, παράγραφος 1, και 133 της οδηγίας περί ΦΠΑ.
            
         
               5.
            
            
               Δεύτερον, η Επιτροπή δεν συμφωνεί με το ότι, για να τύχουν της απαλλαγής, οι ενδιαφερόμενοι όμιλοι δεν μπορούν να έχουν μισθωτούς. Κατά τον τρόπο αυτόν, οι Κάτω Χώρες προσθέτουν μια προϋπόθεση που βαίνει πέρα από αυτό που επιτρέπεται από το άρθρο 133 (σε συνδυασμό με το άρθρο 132, παράγραφος 1, στοιχείο ιγ') της οδηγίας περί ΦΠΑ.
            
         
      (1)  ΕΕ L 347, σ. 1.